stanford-oval/wikipedia huggingface dataset:
Wargaming.net

| Wargaming> net |
| --- | --- |

Tunnuslause:  Let's Battle
Markkina-arvo:  1,5 miljardia USD 
Perustettu:  1998 
Toimitusjohtaja:  Viktor Kislyi (Wargaming Public Co Ltd) 
Avainhenkilöt:  johtaja Vangelis Georgiou (Wargaming Public Co Ltd) 
Toiminta-alue:  maailmanlaajuinen
Toimiala:  videopeliteollisuus
Tuotteet:  katso pelit-osio
Henkilöstö:  3000 (2016) 
Emoyhtiö:  Wargaming Public Company Limited 
Tytäryhtiöt:  BigWorld Gas Powered Games
Omistaja:  Wargaming Public Co Ltd:n omistajat: Viktor Kislyi 38,5 %, Vladimir Kislyi 25,5%, Nick Katselapov 17% ja Ivan Mihnevitš 17%; muut omistajat 2 % (tilanne 31.12.2012) 
Kotisivu:  wargaming.com
Infobox OKVirheellinen NIMI-arvo: 
Wargaming.net on alkujaan valkovenäläinen strategisia MMO-verkkopelejä kehittävä pelitalo. Se tunnetaan ennen kaikkea suositusta World of Tanks -pelistään. Yhtiö perustettiin 1998 ja se julkaisi ensimmäisen pelinsä DBA Onlinen jo samana vuonna. Nykyisin yhtiön sotapeleillä on yli 100 miljoonaa pelaajaa.
Historia

Viktor Kislyi julkaisi 1. eloluuta 1995 ystäviensä kanssa indiejulkaisuna Iron Age -pelin. Virallisesti Wargaming-yhtiö perustettiin kuitenkin vasta 7. elokuuta 1998. DBA Online, De Bellis Antiquitatis -pelin PC-versio, julkaistiin 19.8.2000. 22. syyskuuta 2003 julkaistiin Massive Assault. Seuraavina vuosina Wargaming keskittyi kehittämään lisä -ja jatko-osia Massive Assaultille. Ensimmäisen yritysostonsa Wargaming teki 4. marraskuuta 2007 ostaessaan minskiläisen Arise-pelistudion. Syyskuussa 2009 Wargaming julkaisi toiseen maailmansotaan sijoittuvan Order of Warin. Sille julkaistiin yksi lisäosa, ja sen jälkeen Wargaming keskittyi kehittämään World of Tanksia.
World of Tanks tuli avoimeen betaan 11. toukokuuta 2010 ja julkaistiin Venäjällä 12.8.2010. Euroopassa ja Pohjois-Amerikassa WoT julkaistiin 12. huhtikuuta 2011. Wargaming julkisti uuden kumppaninsa Persha Studian kanssa World of Warplanesin heinäkuussa E3 Expo -pelitapahtumassa Los Angelesissa. 18. elokuuta 2011 esiteltiin Lesta Studion kanssa kehitetty World of Warships. Samoihin aikoihin Wargaming osti BigWorld Pty Ltd -yhtiön, joka kehittää nykyisin Bigworld-pelimoottoria Wargamingin MMO-peleihin.
Wargaming osti Day 1 Studios -peliyhtiön 6. tammikuuta 2013 ja muutti sen nimen Wargaming Westiksi. Helmikuussa Wargamingiin liittyi Gas Powered Games, joka oli Total Annihilation -pelisarjan luojan Chris Taylorin vuonna 1998 perustama studio. Studio nimettiin Wargaming Seattleksi.
Heinäkuussa 2013 Wargaming osti Atarin huutokaupasta oikeudet Total Annihilation ja Master of Orion -pelisarjoihin. Kesällä 2015 Wargaming.net kertoi herättävänsä Master of Orion -pelisarjan uudelleen henkiin. Varsinaisesta kehitystyöstä vastaa NGD Games pelin alkuperäisien kehittäjien kanssa.
World of Tanksin mobiiliversio World of Tanks Blitz julkaistiin maaliskuussa ja konsoliversio World of Tanks: Xbox 360 Edition kesäkuussa 2014. Wargaming alkoi kehittää vuonna 2015 digitaalista keräilykorttipeliä nimeltään World of Tanks Generals. Sitä pelataan joihinkin World of Tanksissa käytettyihin panssarivaunuihin löyhästi perustuvilla korteilla. Normaalien tankkikorttien lisäksi pelissä on käskykortteja, joilla on monimutkaisempi vaikutus. World of Tanks Generals pääsi suljettuun beetavaiheeseen helmikuussa 2015. Se julkaistiin verkkoselaimille ja iOS:lle 25. marraskuuta 2015. World of Tanks Generalsin kehitys kuitenkin lopetettiin huhtikuussa 2016, ja huhtikuussa 2017 peli poistettiin Wargamingin palvelimilta.
Wargaming osti mobiilipeleihin keskittyneen suomalaisen Boomlagoon-peliyhtiön joulukuussa 2016. Yhtiön nimi muutettiin kaupan myötä Wargaming Helsingiksi.
Helmikuussa 2022 Wargaming erotti luovan johtajansa Sergei "SerB" Burkatovskin johtuen tämän Facebookissa julkaisemista kommenteista koskien Ukrainan sotaa.
Huhtikuussa 2022 Wargaming ilmoitti vetäytyvänsä täysin Venäjältä ja Valko-Venäjältä. Toiminnot näissä maissa siirretään Lesta Studiolle ja alkuperäinen Minskin studio suljetaan.
Wargaming Public Company Limited

Pelitalon muodostavan yhtiöryppään emoyhtiön, Wargaming Public Company Limited -yhtiön kotipaikka on Nikosia, Kypros. Toimipisteitä sillä oli lisäksi myös Valko-Venäjällä, Venäjän federaatiossa, Ukrainassa, Ranskassa, Saksassa, Yhdysvalloissa, Etelä-Koreassa, Singaporessa ja Australiassa. Emoyhtiön toimitusjohtajana toimii yhtiön perustaja ja suurin omistaja Viktor Kislyi.
Yhtiö teki tilivuonna 2012 yhteensä 218 miljoonan euron liikevaihdon ja 7 miljoonan euron operatiivisen tuloksen. Henkilökunnan määräksi kirjattiin vuoden 2012 loppuessa vajaa 700. Yhtiöryppään pelien päämarkkinat olivat tuolloin IVY-maissa (131 milj. EUR liikevaihto), Länsi-Euroopassa (54,3 milj. EUR) ja Amerikassa (30,8 milj. EUR).  Venäläisen Vedomosti-talouslehden mukaan yhtiön ilmoittama liikevaihto vuoden 2013 ensimmäiseltä puoliskolta ylitti koko edellisvuoden luvut ja kohosi 234 miljoonaan euroon ja voitto 25,6 miljoonaan euroon. Voimakkaasti kasvaneen emoyhtiön tilivuoden 2013 tilinpäätös ei kuitenkaan valmistunut määräajassa. Tästä syystä Kyproksen pörssi keskeytti toukokuussa 2014 emoyhtiön osakkeilla käytävän kaupan. Osakkeista tosin vain 2 prosenttia on muilla kuin neljällä pääomistajilla, ja pörssi ei ollut rekisteröinyt kauppoja tapahtuneeksi näilläkään osakkeilla viime vuosina.
Vuonna 2016 yhtiöllä oli yli 3 000 työntekijää. Tuolloin yhtiön arvoksi arvioitiin 1,5 miljardia dollaria.
Pelit ja niiden vastaanotto

| Julkaisuvuosi | Nimi | Arvostelut> GameRankings | Arvostelut> Metacritic |
| --- | --- | --- | --- |
| 1995 | Iron Age |  |  |
| 1998 | DBA Online |  |  |
| 2003 | Massive Assault | 79,73% | 77 |
| 2004 | Massive Assault Network | 78,15% | 74 |
| 2006 | Massive Assault: Phantom Renaissance | 69,61% | 69 |
| 2006 | Massive Assault Network 2 | 76% | 72 |
| 2006 | Galactic Assault: Prisoner of Power | 69,47% | 68 |
| 2008 | Operation: Bagration |  |  |
| 2009 | Order of War | 71,67% | 69 |
| 2009 | Order of War: Challenge | 72,5% | 70 |
| 2010 | World of Tanks | 82,15% | 80 |
| 2013 | World of Warplanes | 69,18% | 69 |
| 2014 | World of Tanks Blitz |  (arvio iTunesissa)  (arvio Google Playssa) |  (arvio iTunesissa)  (arvio Google Playssa) |
| 2014 | World of Tanks: Xbox 360 Edition | 76,55% | 77 |
| 2015 | World of Warships | 80,93% | 81 |
| 2015 | World of Tanks Generals | 76.67% | 77 |
| 2016 | Master of Orion: Conquer the Stars | 74,84% | 74 |
| 2016 | Gods and Glory |  (arvio iTunesissa)  (arvio Google Playssa) |  (arvio iTunesissa)  (arvio Google Playssa) |
Wargaming.net ID

Wargaming.net ID on Wargaming.netin peleissään käyttämä yhdistetty kirjautumisjärjestelmä. Sen avulla kaikissa yhtiön nykyisissä peleissä, verkkosivuissa ja sovelluksissa voi käyttää samoja tunnuksia. Wargaming.net ID:n myötä peleissä kaikissa toimii myös sama Premium-tili ja ostettu kulta on käytettävissä missä tahansa pelissä.
Aiheesta muualla

Kotisivut (englanniksi)
Interview: Wargaming.net's Victor Kislyi (4/2014) (englanniksi) (pcauthority.com.au)
E3: Electronic Entertainment Expo 2013 - Wargaming: The Biggest Game Publisher You've Never Heard Of (englanniksi) (cnbc.com)
Wargaming’s Sergey Burkatovskiy on World of Tanks and Working in the F2P MMO Market (7/2013) (Arkistoitu – Internet Archive) (englanniksi) (gamesauce.org)
Hit List Q&A: Wargaming CEO Victor Kislyi (1/2013) (englanniksi) (joystiq.com)
Wargaming CEO on the "beauty and the curse" of free-to-play (11/2012) (englanniksi) (gamesindustry.biz)
200 uspešnyh i vlijatelnyh biznesmenov Belarus - 2013: 13. Viktor Kislyi (Viktor Kislyi sijalla 13. valkovenäläisten "bisnessmiesten" 2013 listalla) (Arkistoitu – Internet Archive) (venäjäksi) (ej.by)
Viktor Kislyi (Arkistoitu – Internet Archive) (venäjäksi) (forbes.ru)
Viktor Kislyi (venäjäksi) (vedomosti.ru)
Abdirahman Saylici

Abdirahman Saylici
Abdirahman Abdallahi Ismail Saylici (somaliksi Cabdiraxmaan Cabdilaahi Ismaaciil Saylici; s. 28. lokakuuta 1956 Zeila) on somalimaalainen poliitikko, joka toimii Somalimaan varapresidenttinä.
Saylici kävi kouluja Booraman kaupungissa ennen muuttamistaan Hargeisaan korkeakoulutusta varten. Vuosina 1975–1979 hän opiskeli Hargeisan teknillisessä instituutissa, josta valmistui rakennusinsinöörinä. Ennen poliittista uraansa Saylici johti vuodesta 1980 rakennusyhtiötä. Hän liittyi Kulmiye-puolueeseen vuonna 2003. Vuonna 2010 Saylici valittiin ensimmäisen kerran Somalimaan varapresidentiksi.
Yayoi (1905)

| Yayoi / 弥生 |
| --- | --- |

Aluksen vaiheet
Rakentaja:  Yokosukan laivastontelakka
Kölinlasku:  20. elokuuta 1904
Laskettu vesille:  7. elokuuta 1905
Palveluskäyttöön:  23. syyskuuta 1905
Poistui palveluskäytöstä:  1. joulukuuta 1924
Loppuvaihe:  miehistönsä upottama 10. elokuuta 1926
Tekniset tiedot
Uppouma:  460 t
Pituus:  72 m
Leveys:  6,57 m
Syväys:  1,8 m
Koneteho:  6 000 ihp
Nopeus:  29 solmua
Miehistöä:  70
Aseistus
Aseistus:  2 × QF 12 naulan 12 cwt -laivatykkiä 4 × 8 cm/28 -tykkiä 2 × 18″ torpedoputkea
Yayoi (jap. 弥生) oli keisarillisen Japanin laivaston vuonna 1905 valmistunut Kamikaze-luokan torpedovenehävittäjä, joka poistettiin alusluettelosta 1. joulukuuta 1924.
Valmistus

Alus tilattiin osana vuoden 1904 hankintoja Yokosukan laivastontelakalta, missä köli laskettiin 20. elokuuta 1904. Alus laskettiin vesille 7. elokuuta 1905 ja valmistui vielä samana vuonna 23. syyskuuta.
Palvelus

Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se poistettiin alusluettelosta 1. joulukuuta 1924. Aluksen miehistö upotti sen 10. elokuuta 1926.
Afganistanin sodan neuvostojoukkojen muistomerkki

Afganistanin sodan neuvostojoukkojen muistomerkki on muistomerkki Kiovan kaupungissa Ukrainassa. Pronssinen muistomerkki rakennettiin Afganistanin sodassa (1979–1989) kuolleiden neuvostosotilaiden muistoksi.
Abdirizak Haji Hussein

Abdirizak Haji Hussein
Abdirizak Haji Hussein (somaliksi Cabdirisaaq Xaaji Xuseen, 1924 Gaalkacyo – 31. tammikuuta 2014 Minneapolis, Minnesota, Yhdysvallat) oli somalialainen poliitikko, joka toimi maan pääministerinä 14. kesäkuuta 1964 – 15. heinäkuuta 1967. Hänen puolueensa oli Somali Youth League (SYL).
Hussein kuoli 31. tammikuuta 2014 Yhdysvaltain Minneapolisissa, jossa hän oli ollut sairaalahoidossa keuhkokuumeen vuoksi.
Abdirashid Ali Shermarke

| Abdirashid Ali Shermarke> Cabdirashiid Cali Sharmaarke |
| --- | --- |

Somalian presidentti
 1967-1969  
Edeltäjä:  Aden Abdullah Osman Daar
Seuraaja:  Siad Barre
Somalian pääministeri
 1960-1964  
Henkilötiedot
Syntynyt: 1919 Harardhere, Mudug
Kuollut: 15. lokakuuta 1969 (ikä 50) Las Anod, Somalia
Tiedot
Puolue:  Somali Youth League
 Nimikirjoitus
Abdirashid Ali Shermarke (1919 – 15. lokakuuta 1969) oli somalialainen poliitikko. Hän toimi maansa toisena presidenttinä vuosina 1967–1969 voitettuaan vaaleilla Aden Abdullah Osman Daarin.
Shermarke liittyi Somali Youth League -puolueeseen, kun se perustettiin vuonna 1943. Hän valmistui Rooman La Sapienza -yliopistosta vuonna 1958 pääaineenaan valtiotiede. Hän toimi vuosina 1960–1964 Somalian pääministerinä.
Shermarke menehtyi salamurhan uhrina pohjoisessa Somaliassa 1969. Tapausta seurasi 21. lokakuuta Siad Barren johtama sotilasvallankaappaus.
Willem Hesselink

Willem Hesselink
Willem Hesselink (8. helmikuuta 1878 – 1. joulukuuta 1973) oli alankomaalainen jalkapalloilija.
Tunnetuin Hesselinkin edustama seura oli FC Bayern München. Lempinimellä Kanuuna tunnettu pelaaja pelasi yhden ottelun Alankomaiden maajoukkueessa, ja teki siinä yhden maalin. Hesselinkiä kutsuttiin myös lempinimellä The Doctor, koska hän oli kemian tohtori.[lähde? ]
Willem Janszoon

Vuonna 1644 hollantilaiset tunsivat Janszoonin löytämän Australian muodot näinkin hyvin. Kartalla näkyy myös pala Tasmaniaa ja Uutta-Seelantia.
Willem Janszoon (tai Willem Jansz) (n. 1570 – 1630) oli hollantilainen merenkävijä. Hän oli ensimmäinen eurooppalainen, joka todistetusti kävi Australian mantereella. Tosin hän ei itse tiennyt käyneensä uudella tuntemattomalla mantereella, eli tässä suhteessa hänelle kävi kuten Kristoffer Kolumbukselle.
Janszoon lähti vuonna 1605 Duyfken -nimisellä laivalla tutkimaan Uuden Guinean etelärannikkoa. Hän seurasi rannikkoa aina 13. eteläiselle leveysasteelle saakka ja lähti sitten paluumatkalle. Matkan tuotto jäi vähäiseksi, sillä vihamieliset alkuasukkaat olivat estäneet löydettyjen alueiden tarkemman tutkimisen. Janszoon oli kuitenkin tietämättään tullut löytäneeksi Australian: hän ei ollut huomannut Uuden-Guinean ja Australian välistä Torresinsalmea vaan oli purjehtinut sen ohi luullen salmea lahdeksi. Näin Australiassa sijaitsevan Cape Yorkin niemimaan rannikko muuttui Janszoonin mielessä Uuden-Guinean rannikoksi.
On myös mahdollista, että Australian rannikolla kävi ennen Janszoonia espanjalaisia tai portugalilaisia löytöretkeilijöitä. Janszoon oli kuitenkin ensimmäinen Australian kävijä, jonka matkasta on luotettavaa historiallista näyttöä.
Australian retken jälkeen Janszoon loi uraa Hollannin Itä-Intian hallinnossa ja laivastossa. Hänet nimitettiin sekä kuvernööriksi että amiraaliksi.
Välilampi (Mäntyharju, Taina)

| Välilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°23′02″N, 27°00′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Ylä-Salmijärveen 
Järvinumero:  14.972.1.034
Mittaustietoja
Pinnankorkeus:  96,8 m  
Pituus:  180 m  
Leveys:  130 m  
Rantaviiva:  0,49 km  
Pinta-ala:  1,196 ha  
Saaria:  ei saaria 
 fiVälilampi 
Välilampi  on Etelä-Savossa Mäntyharjulla  Tainan lähellä sijaitseva lampi.
Maantietoa

Lampi on 180 metriä pitkä, 130 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 96,8 metriä mpy.
Adlai E. Stevenson

| Adlai E>  Stevenson |
| --- | --- |

Yhdysvaltain 23. varapresidentti
 4. maaliskuuta 1893 – 4. maaliskuuta 1897  
Presidentti:  Grover Cleveland
Edeltäjä:  Levi P. Morton
Seuraaja:  Garret A. Hobart
Henkilötiedot
Syntynyt: 23. lokakuuta 1835 Christianin piirikunta, Kentucky
Kuollut: 14. kesäkuuta 1914 Chicago, Illinois
Puoliso:  Letitia Stevenson
Tiedot
Puolue:  Demokraatit
 Nimikirjoitus
Adlai Ewing Stevenson I (23. lokakuuta 1835 Christianin piirikunta, Kentucky – 14. kesäkuuta 1914 Bloomington, Illinois) oli yhdysvaltalainen poliitikko demokraattisesta puolueesta. Hän toimi Yhdysvaltain varapresidenttinä vuosina 1893–1897, Grover Clevelandin toisella presidenttikaudella.
Ennen varapresidenttiyttään Stevenson toimi muun muassa Yhdysvaltain edustajainhuoneen jäsenenä vuosina 1875–1877 ja 1879–1881. Presidentinvaaleissa 1900 hän oli William Jennings Bryanin varapresidenttiehdokas, mutta he hävisivät vaalit republikaanien William McKinleylle ja Theodore Rooseveltille. Hänen poikansa Lewis Stevenson toimi Illinois'n Secretary of Staten tehtävässä, pojanpoika Adlai Stevenson oli Yhdysvaltain YK:n suurlähettiläs, Illinoisin osavaltion kuvernööri sekä kaksinkertainen demokraattisen puolueen presidenttiehdokas ja pojanpojanpoika Adlai Stevenson III toimi Yhdysvaltain senaatin jäsenenä.
Aiheesta muualla

Kuvia tai muita tiedostoja aiheesta Adlai E. Stevenson Wikimedia Commonsissa
Aitolasisiivet

| Aitolasisiivet |
| --- | --- |
 Haavanlasisiipi (Sesia apiformis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Lasisiipismäiset Sesioidea
Heimo::  Lasisiipiset Sesiidae
Alaheimo::  Aitolasisiivet Sesiinae  Boisduval, 1828
Katso myös
   Aitolasisiivet Wikispeciesissä   Aitolasisiivet Commonsissa 
Infobox OKNimi-testi OK: 
Aitolasisiivet (Sesiinae) on lasisiipisten alaheimo, joka sisältää 1 298 kuvattua lajia.
Tribukset ja suvut

Sesiini
Cissuvorini
Osminiini
Melittiini
Paranthrenini
Synanthedonini
Incertae sedis
Augangela
Ceritrypetes
Conopyga
Gymnosophistis
Hymenosphecia
Isocylindra
Lepidopoda
Leuthneria
Melisophista
Metasphecia
Mimocrypta
Pedalonina
Proaegeria
Tradescanticola
Uranothyris
Xenoses
Zhuosesia
Volvo XC60

Volvo XC60 on Volvon vuodesta 2008 lähtien valmistama crossover-tyyppinen henkilöautomalli, joka oli suuremman XC90:n jälkeen valmistajan toinen malli luokassaan.
Volvo XC60 I (2008–2017)

| Volvo XC60 I |
| --- | --- |

Valmistustiedot
Valmistusmaa:   Belgia  Kiina  Malesia
Valmistaja:  Volvo
Valmistusvuodet:  2008–2017
Korimalli:  5-ovinen crossover
Luokka:  J-segmentti
Seuraaja:  Volvo XC60 II
Teknisesti samankaltaisia:  Ford Galaxy II Ford Mondeo III Ford S-Max I Land Rover Freelander 2 Volvo S60 II Volvo S80 II Volvo V60 I Volvo V70 III
Tekniset tiedot
Pohjalevy:  Volvo P3
Moottori:  R4 R5 R6
Iskutilavuus:  2,0–3,2 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti 8-vaihteinen automaatti
Ensimmäisen sukupolven XC60 esiteltiin konseptina Detroitin autonäyttelyssä tammikuussa 2007. Tuotantomallin ensiesittely oli Geneven autonäyttelyssä keväällä 2008. Malli perustuu Fordin ja Volvon yhteistyössä kehittämälle pohjalevylle, jolle perustuvat myös muun muassa Ford Mondeo, Volvo S80 ja V70.
Vuoden 2009 Euro NCAP -kolaritestistä XC60 sai tulokseksi täydet viisi tähteä.
Bensiinimoottorina oli aluksi kuusisylinterinen 3,0-litrainen T6 (285 hv), dieselmoottoreina viisisylinteriset 2,4-litraiset 2.4D (163 hv) ja D5 (185 hv). Vuonna 2009 tulivat kuusisylinterinen 3,2-litrainen (238 hv) bensiinimoottori ja 2.4D:n 175-hevosvoimainen versio. Lisäksi D5-moottorin teho nousi 205 hevosvoimaan.
Vuonna 2010 175-hevosvoimainen dieselmoottori poistui ja 2.4D:n nimeksi vaihtui D4. Uutena bensiinimoottorina oli turboahdettu 2,0-litrainen (203 hv), lisäksi 3,2-litraisen teho nousi 243 hevosvoimaan ja T6:n 304 hevosvoimaan. Syksyllä 2,0-litraisesta tuli tehokkaampi 240-hevosvoimainen versio nimeltään T5.
Keväällä 2011 pienempitehoinen turboahdettu 2,0-litrainen poistui valikoimasta ja samana kesänä D5-moottorin teho nousi 215 hevosvoimaan. Keväällä 2012 D4:n nimeksi vaihtui D3, ja siitä tuli tarjolle myös 2,0-litrainen 136-hevosvoimainen versio. 3,2-litrainen poistui samaan aikaan valikoimasta.
Kasvojenkohotuksen kokenut XC60 esiteltiin keväällä 2013 Geneven autonäyttelyssä. Siihen tehtiin uudistuksia erityisesti keulan alueella. Lisäksi tarjolle tuli digitaalinen mittaristo, joka on kuljettajan muokattavissa. Uusi D4 oli 2,0-litrainen (181 hv) ja T5-moottorin teho nousi 245 hevosvoimaan.
T6 poistui mallistosta keväällä 2015. Samaan aikaan D3-moottorin teho nousi 150 hevosvoimaan, D4:n 190 hevosvoimaan ja D5:n 220 hevosvoimaan. Uusi 2,0-litrainen T6 (306 hv) esiteltiin vuoden 2014 lopussa.
Volvo XC60 II (2017–)

| Volvo XC60 II |
| --- | --- |

Valmistustiedot
Valmistusmaa:   Intia  Kiina  Malesia  Ruotsi
Valmistaja:  Volvo
Valmistusvuodet:  2017–
Korimalli:  5-ovinen crossover
Luokka:  J-segmentti
Edeltäjä:  Volvo XC60 I
Teknisesti samankaltaisia:  Lynk & Co 09 Polestar 1 Volvo S60 III Volvo S90 Volvo V60 II Volvo V90 Volvo XC90 II
Tekniset tiedot
Pohjalevy:  Volvo SPA
Moottori:  R4
Iskutilavuus:  2,0 l
Polttoaine:  bensiini diesel hybridi
Vetotapa:  etuveto neliveto
Vaihteisto:  6-vaihteinen manuaali 8-vaihteinen automaatti
Toisen sukupolven XC60 esiteltiin Geneven autonäyttelyssä keväällä 2017. Se perustuu samalle Volvon SPA-pohjalevyrakenteelle kuin esimerkiksi S90/V90- ja XC90-mallit. XC60 voitti World Car of the Year -palkinnon vuonna 2018.
Vuoden 2017 Euro NCAP -kolaritestistä XC60 sai tulokseksi täydet viisi tähteä.
Moottoreina ovat 2,0-litraiset bensiinimoottorit T5 (250 hv) ja T6 (310 hv) sekä dieselmoottori D5 (190/235 hv). Lisäksi on ladattava hybridimalli T8, jossa T6-bensiinimoottorin apuna on 87-hevosvoimainen sähkömoottori.
Aiheesta muualla

Kuvia tai muita tiedostoja aiheesta Volvo XC60 Wikimedia Commonsissa
Ensimmäisen sukupolven facelift-malli.
Willem Drees

| Willem Drees |
| --- | --- |

Alankomaiden pääministeri
 7. elokuuta 1948 – 22. joulukuuta 1958  
Edeltäjä:  Louis Beel
Seuraaja:  Louis Beel
Henkilötiedot
Syntynyt: 5. heinäkuuta 1886 Amsterdam, Alankomaat
Kuollut: 14. toukokuuta 1988 (101 vuotta) Haag, Alankomaat
Puoliso:  Catharina Hent (1888–1974)
Lapset:  Willem Drees nuorempi
Tiedot
Puolue:  Partij van de Arbeid – PvdA
 Nimikirjoitus
Willem Drees  kuuntele ääntämys (ohje) (5. heinäkuuta 1886 – 14. toukokuuta 1988) oli hollantilaisen sosiaalidemokraattisen työväenpuolueen (Partij van de Arbeid) jäsen ja Alankomaiden pääministeri vuosina 1948–1958.
Drees syntyi Amsterdamissa, jossa hänet tunnettiin Isä Dreesinä (Vadertje Drees). Toisen maailmansodan aikana Drees kuului vastarintaliikkeen johtajiin. Sodan jälkeen hän toimi sosiaaliministerinä. Hänen pääministerikaudellaan Alankomaat toipui toisesta maailmansodasta, kolonisaatio purkautui ja nykyaikainen hyvinvointivaltio muodostui. Drees kuoli Haagissa vuonna 1988.
Aintree Racecourse

Aintreen estelaukkarata.
Aintree Racecourse on laukka- ja moottoriurheilurata Liverpoolissa Englannissa. Moottorirata sijaitsee 1800-luvun alkupuoliskolla rakennetun laukkaradan sisäpuolella, katsomorakennukset ovat yhteiset. Alueella on lisäksi 9-reikäinen golfkenttä sekä esteratsastuskeskus.
Laukkarata

Aintreen tunnetuin kilpailu on vuosittain huhtikuussa järjestettävä Grand National-estelaukkakilpailu, joka on yksi Ison-Britannian suurimmista urheilutapahtumista. Se kerää paikalle jopa 100 000 katsojaa ja television välityksellä sitä seuraa yli 500 miljoonaa ihmistä eri puolilla maailmaa.  Grand National järjestettiin ensimmäisen kerran virallisesti vuonna 1839. Radan tarkkaa rakentamisajankohtaa ei tiedetä, mutta siellä on ilmeisesti kilpailtu jo muutamia vuosia aiemmin.
Laukkarata on poikkeuksellisti kolmion muotoinen ja se on noin 3 600 metriä (2 mailia ja 2 furlongia) pitkä. Radalla on yhteensä 16 kiinteää pensasestettä, joista yhdessä on lisäksi vesihauta. Sitä pidetään yhtenä maailman vaikeimmista ja myös vaarallisimmista estelaukkaradoista.
Moottorirata

| Aintree Racecourse |
| --- | --- |

Sijainti:  Liverpool, Englanti
Radan pituus:  4,82 km
Mutkia:  8
Rataennätys:  1.55,0 (Jim Clark, Lotus, 1962)
Aintreen moottorirata valmistui laukkaradan yhteyteen vuonna 1954. Radalla ajettiin Britannian Grand Prix viisi kertaa, vuosina 1955, 1957, 1959, 1961 ja 1962. Vuonna 1955 Stirling Moss voitti ensimmäisen Britannian Grand Prix'nsä kyseisellä radalla. Kaksi vuotta myöhemmin hänestä tuli ensimmäinen brittiläinen kuljettaja, joka voitti Britannian Grand Prix'n brittiläisellä autolla, Vanwallilla. Viimeisen kerran radalla ajettiin Formula 1 –kilpailu vuonna 1962. Muissa moottoriurheilukilpailuissa sitä käytettiin 1980-luvun alkuun asti. Osa radasta on edelleen auki ja sillä järjestetään erilaisia moottoriurheilutapahtumia muutamia kertoja vuodessa.
Moottorirata > Formula 1 -voittajat

| Kausi | Voittaja | Talli | Raportti |
| --- | --- | --- | --- |
| 1955 |  Stirling Moss | Mercedes | Raportti |
| 1957 |  Stirling Moss    Tony Brooks | Vanwall | Raportti |
| 1959 |  Jack Brabham | Cooper | Raportti |
| 1961 |  Wolfgang von Trips | Ferrari | Raportti |
| 1962 |  Jim Clark | Lotus | Raportti |